Eesti Entsüklopeedia (1932–1937)/Aadlimarssal
Aadlimarssal, kubermangu aadli valitud juht. Asehaldamis-põhikorra Baltimaile laiendamise (1783) järel pandi siin Katariina II poolt maksma ka Vene aadlikorraldus (1786). Loodi kubermangu aadlimarssali koht Liivi- ja Eestimaal kaotatud maamarssali, resp. rüütelkonnapealiku koha asemele ja osalt ka kaotatud maanõunikkude-kolleegiumi funktsioonide täitmiseks. A. valiti kreisimarssalite poolt ja hulgast 3 aastaks. A. ülesandeks oli kubermangu aadlikogu istungeil tehtud otsuste teostamine, maa postiasjanduse korraldamine, aadli rahaasjade jne. juhtimine ning aadli huvide kaitse. A-i koht püsis asehaldamis-põhikorra kaotamiseni 1796.